da da da fr da en da da da fr da en da da da zh en da da da da da da da sv da da da da da da id da da da da sv sv da da da da da da da da da da da da da da da da da da da pt da da fr da da da da da da da da da en de da de de en sv da da
Slå dit indre barn til i sneen
Skiferie er ikke bare...... skiferie. Klik skiene af og prøv noget andet. Det kan være at flyve med drage højt hævet over alle skiløberne. Eller at forcere et bjerg med snesko på. Eller at fange sin egen aftensmad i en frossen sø.
En ferie med temperaturer under frysepunktet giver masser af andre muligheder end lige brædder under fødderne. Det siger knap en fjerdedel (24 %) af de danske skirejsende i en YouGov-undersøgelse.
"De svenske skidestinationer er gode til at tilbyde andre aktiviteter i sneen, som appellerer til store og små. Det behøver ikke udelukkende at være skiløb, når man er på skiferie, for isfiskeri, hundeslædetur og snescootersafari er andre oplevelser, som får det bedste ud af sne og vintervejr. At opleve den aktivitetskultur, der er i vintersverige, er en sjov måde at se mere af den storslåede natur, skidestinationerne ligger i", siger Anna Kron Boysen fra Visit Sweden.
Hundeslædeture i Sverige er f.eks. en unik oplevelse og appellerer til både store og små. Man kommer i tæt kontakt med den gnistrende, hvide natur, får snefnug i munden under turen og ser de glade dyr anstrenge sig max for at komme ud over stepperne. Mange svenske skidestinationer tilbyder hundeslædeture, fx i Jämtland og Dalarna, der har både korte to-timers udflugter med kaffe over åben ild til dagsture med overnatninger indbygget. De fleste forbløffes over hundenes evne til at trække mange kilo over lange afstande endda i et stabilt tempo. Og følelsen af vildmark fås da også med i pakken.
Guide til aktiviteter i Sverige på vinterferien
Kravl til vejrs i snesko
Med snesko på fødderne er det faktisk let at vandre i sne. Forholdsvis let. De moderne snesko sidder let på foden, giver god bæreevne og tager gæster ud på fjeldet i Jämtland i en sælsom gangart. Man kan både vandre afsted med en guide, der kender området, eller vandre alene afsted med kort og kompas. Det giver lidt ekstra at prøve snesko i mørket, hvor man nyder stilheden og sit eget selskab - og blot følger lyskeglen fra pandelampen. Aktiviteten kan prøves på mange skidestinationer.
Når forårssolen titter frem, er det spændende at gå ud på en frossen sø, bore et hul i isen, finde fiskegrejet frem og gå på jagt efter fisk. Mange af skidestinationerne i Jämtland og Härjedalen udlejer fiskegrej og sælger fiskerilicenser, og nogle steder arrangeres også guidede fisketure. Er man til fiskeri, skal man unde sig selv at prøve det i et sneklædt landskab.
Rid som i de gode, gamle Astrid Lindgren-fortællinger
At sætte sig op i sadlen og bare lytte til den knirkende sne under hestens hove, mens man kører igennem et smukt vinterlandskab, er legendarisk og lugter lidt af gamle dage og Astrid Lindgrens vinterlandskaber. Hvad enten man er godt pakket ind på hesteryg eller under et varmt tæppe i slæden, kan et eventyr med en hest både være en hurtig oplevelse, eller afslappet og hyggeligt. Rundt omkring i Jämtland og Härjedalen er der mange udbydere af rideaktiviteter, der tilbyder både kortere og længere ture til både begyndere og erfarne ryttere.
Nærhed til rensdyrene i Idre Sameby
Besøg Idre Sameby, Sveriges sydligst beliggende rensdyrområde. Her får man indblik i rensdyrenes historie og snuser til livet i en samisk landsby, de stolte traditioner og historien. Efter vandring igennem snelandskabet sammen med rensdyrene sidder man på rensdyrskind omkring bålet, koger samisk kaffe over ilden, får lidt svensk 'fika' til, og der fortælles samtidig, hvordan rensdyrenes liv har ændret sig gennem tiden. Et godt tip er at aflægge Renbiten et besøg – her er tale om en lille familievirksomhed, der kombinerer rensdyrhold, egen forarbejdning, butik med en café og en række guidede ture i den samiske natur. Her tilbydes både kortere dagsaktiviteter og flere dagsture på bjerget.
Med vinden som motor: Kitesurfing på fjeldet
Her kommer man med på en yderst spektakulær oplevelse over et snedækket område. Med vinden som motor og med hjælp fra en kite (en drage), svæver man over den uberørte, hvide natur. Sälens Kitecenter holder kurser flere dage om ugen i løbet af sæsonen. Sne-kite er meget let at lære og giver god motion. Den eneste forudsætning er, at man skal kunne stå på ski eller snowboard på en normal stejl (blå) bakke. Med hjælp fra dragen finder man ud af, hvordan og hvor man vil sætte af på bjerget. Man kan udforske kløfter og områder, som man normalt ville have svært ved at nå.
I elgenes fodspor: Värmlands Älgpark
Her kommer man med på en guidet elgsafari til fods, hvor mødet med kongen af den svenske skov, den mægtige elg, sker. I løbet af en to-timers rundtur lærer man om elgene, og de opleves i deres naturlige element. Guiden giver et indblik i, hvordan de er frygtløse krigere, når det kræves. Man får også lejlighed til at røre dem og fodre dem. Lyden af en voksen elg af hankøn, som står ved siden af en, og kigger dig i øjnene er et stærkt øjeblik for flertallet.
'De fede cykler' kan forcere vinterterrænet
Kom med på en uforglemmelig tur og oplev vinterlandskabet på de cool fatbikes med de brede dæk, der kan forcere et vinterlandskab. På turene her ved man aldrig helt på forhånd, hvor strabadserne ender. Turen tages, som det kommer, men det er altid med smil på læben hos gæsterne, for 'de fede cykler' kan mere, end man lige tror. Husk brændstof til dig selv i form af noget varmt at drikke og noget at spise, det smager alt andet lige bedre at indtage det i den frie natur.
AnnonceSpar penge: Fire pengeslugere i din bolig
UdlandStewardessen banker på bagagehylden: Så får passagererne sit livs overraskelse
VidenskabLæge advarer: Af denne ulækre årsag bør du aldrig sove uden tøj
UdlandStopper ‘underlig’ kvinde: Indholdet af hendes indkøbspose chokerer alle
UdlandChristina på 23 år har 11 børn med rig ægtemand: 'Jeg vil have mange flere'
UdlandMor til 5 død i tragisk gravstens-ulykke
UdlandFrederik ville sende blomster til kæresten: Blomsterhandleren lavede komisk brøler
UdlandKvinde købte ring for 100 kroner på loppemarked: Guldsmeden besvimede næsten, da han kiggede på den
Kom ind i private svenske hjem
Få råd til drømmeferien
Det spiselige land hedder Sverige
Sådan undgår du at ødelægge din rejse med højdesyge
Offpiste på den trygge måde
Sådan undgår du væggelus: Disse hotelvaner kan give en ubehagelig og dyr overraskelse
Ny vandrefestival kalder alle vandrere
Drøm dig væk til det græske ø-paradis Santorini
El-prisen stiger med flere 1.000 kroner: Se hvor mange penge du kan spare på din el-regning
Mand vandt 56.5 millioner kroner på en aften
Danskernes rådighedsbeløb bliver mindre og mindre: Sådan kan du spare flere 1.000 kroner måned efter måned
Her er de bedste Rosévine til prisen
Se din boligværdi på 30 sekunder helt gratis
El-priserne kan eksplodere med en stigning på 148% i 2022: Sådan kan du muligvis spare flere 1.000 kroner
Spar penge: Fire pengeslugere i din bolig
Vind en havetraktor til en værdi 10.000 kroner
Spar op til 10.000 kroner på din forsikring: Se hvor mange penge DU kan spare her
© Media Group Denmark ApS
Nyheder24 Annoncering Privatlivspolitik og cookies Cookiedeklaration Cookie Leverandør info